rejauldu/bengali-wikipedia huggingface dataset:
আলী আজম (১৯৫৯ - ২৪ নভেম্বর ২০০১) ছিলেন বাংলাদেশের একজন আইনজীবী ও রাজনীতিবিদ। তিনি তৎকালীন কুমিল্লা-৩ আসনের সংসদ সদস্য ছিলেন।   প্রাথমিক জীবন  আলী আজম ভূইয়া ১৯৫৯ সালে ব্রাহ্মণবাড়িয়ার রামরাইলের বিজেশ্বরে জন্মগ্রহণ করেন।   কর্মজীবন  আলী আজম আইনজীবী ছিলেন।   রাজনৈতিক জীবন  আলী আজম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।  মুক্তিযুদ্ধে তিনি ব্রাহ্মণবাড়িয়ার সংগঠক ছিলেন। তিনি ব্রাহ্মণবাড়িয়া জেলা আওয়ামী লীগের দীর্ঘদিনের সভাপতি ছিলেন।  বাংলাদেশ আওয়ামী লীগের মনোনয়নে তিনি ১৯৭৩ সালের প্রথম জাতীয় সংসদ তিনি নির্বাচনে তৎকালীন কুমিল্লা-৩ আসন থেকে সংসদ সদস্য নির্বাচিত হয়ে ছিলেন।   মৃত্যু  আলী আজম ২৪ নভেম্বর ২০০১ সালে মৃত্যুবরণ করেন।   তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:ব্রাহ্মণবাড়িয়া জেলার আইনজীবী বিষয়শ্রেণী:ব্রাহ্মণবাড়িয়া জেলার রাজনীতিবিদ
কিরগিজস্তানের জাতীয় প্রতীকটি বৃত্তাকার যার বেশিরভাগ ক্ষেত্রে হালকা নীল রং বিদ্যমান। এই প্রতীকটি ২০১৬ সালে গৃহীত হয়েছিল।   বিবরণ  নীল রং কিরগিজ জাতির সাহস এবং উদারতার প্রতীক হিসাবে পরিচিত। এই নীল রং কাজাখস্তানের জাতীয় পতাকাতেও ব্যবহার করা হয়েছে। কোর্ট অব আর্মটিতে বাম ও ডান দিক থেকে যথাক্রমে গম এবং তুলার বক্রমালা বিদ্যমান। প্রতীকের উপরের অংশে দেশের নাম কিরগিজ ভাষায় "Кыргыз Республикасы" (Qırğız Respublikası) প্রদর্শিত হয়।  প্রতীকের মাঝখানে থিয়েন শান পর্বতমালার অনুলিপি বিদ্যমান। তার নিচের ক্ষেত্রে একটি পর্বতমালার বিস্তৃত ছবি (প্যানারোমা) রয়েছে। প্রতীকের সবচেয়ে উপরে একটি উদীয়মান সূর্য রয়েছে যা থেকে চল্লিশটি সূর্য কিরণরশ্মি বের হচ্ছে। এই চল্লিশটি রশ্মি কিরগিজস্তানের চল্লিশটি প্রধান গোত্রের নির্দেশ করে। কেন্দ্রীয় অঞ্চলে একটি বাজপাখি রয়েছে যা নিজের ডানার দিকে আক্রমণাত্মকভাবে তাকিয়ে আছে। বাজ পাখির ডানার উপরে পাহাড়ের বিস্তৃত চিত্রটি অবস্থান করছে। বাহ্যিকভাবে মনে হয় পাহাড় ও সমুদ্রটি বাজ তার ডানায় ধারণ করছে।   ইতিহাস  বাম|থাম্ব|177x177পিক্সেল| সোভিয়েত ইউনিয়নের অধীনে স্বাধীন কিরগিজস্তানের কোর্ট অব আর্ম (১৯৯১ সালের ৩১ আগস্ট থেকে ৩ জানুয়ারী ১৯৯৪ পর্যন্ত)  সোভিয়েত ইউনিয়ন (ইউএসএসআর) থেকে স্বাধীনতা লাভের আগে অন্যান্য সোভিয়েত প্রজাতন্ত্রের মতো কিরগিজস্তানেরও একটি জাতীয় প্রতীক বা কোট অব আর্ম ছিল। কিন্তু অন্যান্য সোভিয়েত উত্তর প্রজাতন্ত্রগুলিতে যেসব জাতীয় প্রতীক ব্যবহার করা হয় তা অক্টোবর বিপ্লবের পূর্বাভাস দেয় না কিন্তু কিরগিজস্তানের জাতীয় প্রতীকটি অক্টোবর বিপ্লবের কিছু নিদর্শন বহন করে। কাজাগিস্তানের বর্তমান জাতীয় প্রতীকটি সোভিয়েত ইউনিয়নের যেসব প্রতীকী উপাদান আজও বহন করে চলছে সেগুলো হল- গম,  তুলা,  উদীয়মান সূর্য এবং  তিয়ান শান।   আরও দেখুন    কিরগিজস্তান পতাকা  বিষয়শ্রেণী:জাতীয় প্রতীক
গজসিংহপুর () ভারতের রাজস্থান রাজ্যের গঙ্গানগর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে গজসিংহপুর শহরের জনসংখ্যা হল ৯৫০৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে গজসিংহপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
অ্যাডাম জেমস হ্যারল্ড হলওয়ে (জন্ম ২৯ জুলাই ১৯৬৫) একজন ব্রিটিশ কনজারভেটিভ পার্টির রাজনীতিবিদ যিনি ২০০৫ সাল থেকে গ্রেভশামের সংসদ সদস্য (এমপি) ছিলেন।Adam Holloway, Career. UK Parliament. https://members.parliament.uk/member/1522/career তিনি সেপ্টেম্বর থেকে অক্টোবর ২০২২ পর্যন্ত সরকারি হুইপ এবং জুলাই থেকে সেপ্টেম্বর ২০২২ পর্যন্ত সহকারী সরকারি হুইপ হিসেবে দায়িত্ব পালন করেন। তিনি বর্তমানে হোম অ্যাফেয়ার্স সিলেক্ট কমিটি এবং ইউরোপিয়ান স্ক্রুটিনি কমিটিতে কাজ করছেন। তিনি ব্রেক্সিটপন্থী লবি গ্রুপ Leave Means Leave- এর সোচ্চার সমর্থক ছিলেন।   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:গ্রেনাডিয়ার গার্ড কর্মকর্তা বিষয়শ্রেণী:ম্যাগডালিন কলেজ, কেমব্রিজের প্রাক্তন শিক্ষার্থী বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী বিষয়শ্রেণী:জীবিত ব্যক্তি
রূপা মঞ্জরী একজন ভারতীয় অভিনেত্রী যিনি তামিল চলচ্চিত্র এবং তার পাশাপাশি মালায়ালাম ছবিতেও অভিনয় করেছেন। রুপার মাতৃভাষা তামিল।  তিনি  নান (২০১২) এবং ইয়ামিরুক্কা বেয়াম (২০১৪) -এই দুই চলচ্চিত্রে প্রধান ভূমিকা পালন করার জন্য পরিচিত। রূপা থিরু থিরু থরু থরু (২০০৯) চলচ্চিত্রের মাধ্যমে অভিনয় জগতে আত্মপ্রকাশ করেছিলেন।    কর্মজীবন  রূপা মঞ্জরী  থিরু থিরু থুরু থুরু চলচ্চিত্রের মাধ্যমে  অভিনয় জগতে আত্মপ্রকাশ করেন এবং ছবিটি বেশ প্রশংসিত হয়। এই ছবির জন্য অভিনেতা নিরবাচন প্রক্রিয়ায় রূপা অংশ নিয়েছিলেন এবং ৩০ জনেরও বেশি মেয়ের মধ্যে থেকে তাকে নির্বাচন করা হয়েছিল।  প্রেম ও কৌতুকধর্মী এই ছবিটিতে তিনি অভিনেতা আজমলের সাথে জুটি বেঁধেছিলেন। রূপা তার অভিনয়ের জন্য সেরা নবাগত অভিনেত্রী বিভাগে বিজয় পুরস্কারেরর জন্য মনোনীত হয়েছিলেন। এই চলচ্চিত্রে তার চরিত্রের নাম ছিল অর্চনা। একজন সমালোচক তার অভিনয় সম্পর্কে বলেছিলেন যে রূপা রাগ, হাস্যরস ও কোমলতার ভাব সূক্ষ্মতার সাথে ফুটিয়ে তুলেছেন এবং তার অভিনয়ের মাধ্যমে চরিত্রটিকে প্রাণবন্তভাবে জীবন্ত করে তুলেছেন।   রূপা ২০১০ সালে লাল পরিচালিত ও প্রযোজিত মালায়ালাম ছবি টুর্নামেন্টে অভিনয় করেন। তিনি এই ছবিতে একজন বন্যপ্রাণী আলোকচিত্রীর চরিত্রে অভিনয় করেছেন।  ছবিটি নেতিবাচক পর্যালোচনার পায় এবং খারাপ ব্যাবসা করে।  এরপর রূপা দীর্ঘদিন ধরে বিলম্বিত, বিজয় অ্যান্টনি অভিনীত নান সিনেমায় উপস্থিত হয়েছিলেন। ছবিটি ২০১০ সালের গোড়ার দিকে নির্মাণ শুরু হয় এবং ২০১২ সালে মুক্তি পায়। ছবিটি সমালোচকদের কাছ থেকে ইতিবাচক পর্যালোচনা পায়। ২০১২ সালে রূপা দুটি মালায়ালাম ছবিতে অভিনয় করেন। তাকে মল্লু সিং চলচ্চিত্রেও দেখা গিয়েছিল। এরপর তিনি মালায়ালাম ছবি আই লাভ মি -তে একটি ছোট অতিথি চরিত্রে অভিনয় করেছিলেন। ২০১৪ সালে তার প্রথম ছবি ছিল  ইয়ামিরুক্কা বায়ামে যা একটি কৌতুকমূলক রোমাঞ্চধর্মী ছবি। এটি বাণিজ্যিকভাবে সফল হয়েছিল।  রূপা তামিল চলচ্চিত্র শিবাপ্পু, -তে একজন নির্মাণ শ্রমিকের ভূমিকায় অভিনয় করেছিলেন।    চলচ্চিত্র তালিকা  বছর চলচ্চিত্র ভূমিকা ভাষা মন্তব্য ২০০৯ থিরু থিরু থুরু থুরু অর্চনা তামিল সেরা অভিষেক অভিনেত্রীর জন্য ভিকাতান পুরস্কার জিতেছেন মনোনীত, সেরা নবাগত অভিনেত্রীর জন্য বিজয় পুরস্কার২০১০ টুর্নামেন্ট - প্লে অ্যান্ড রিপ্লে অশ্বতী অ্যালেক্স মালায়ালাম ২০১২ মল্লু সিং পূজা মালায়ালাম নান রূপা তামিল  ২০১৪ অনুসরণ স্মিথা তামিল ২০১৫ শিবাপ্পু পার্বতী তামিল চূড়ান্ত চলচ্চিত্র ভূমিকা   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বেঙ্গালুরুর অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী
thumb|মুম্বই, ভারতের আর্থিক কেন্দ্র ভারতের অর্থনীতি বিশ্বের তৃতীয় বৃহত্তম (ক্রয় ক্ষমতায়)  এবং পঞ্চম বৃহত্তম (Nominal) অর্থনীতি; ২০১৭ সালে এর মোট অভ্যন্তরীণ উৎপাদন ছিল ৯.৫ ট্রিলিয়ন মার্কিন ডলার (PPP) এবং ২.৪৫ ট্রিলিয়ন (Nominal) মার্কিন ডলার।  ভারত বিশ্বের প্রবৃদ্ধিশীল অর্থনীতিগুলির মধ্যে সবচেয়ে নিম্নোক্ত  ২০১৭ সালে ভারতের মোট অভ্যন্তরীণ উৎপাদনের প্রবৃদ্ধি হার ছিল -৬%।   ভূমিকা  ভারতের অর্থনীতি বৈচিত্র্যময়। কৃষিকাজ, হস্তশিল্প, বস্ত্রশিল্প, উৎপাদন, এবং বিভিন্ন সেবা ভারতের অর্থনীতির অংশ। ভারতের শ্রমশক্তির দুই-তৃতীয়াংশ প্রত্যক্ষভাবে কিংবা পরোক্ষভাবে কৃষিখাত থেকে তাদের জীবিকা নির্বাহ করে। তবে সেবাখাত ক্রমেই প্রসার লাভ করছে এবং ভারতের অর্থনীতির একটি গুরুত্বপূর্ণ অংশ হয়ে উঠেছে। ডিজিটাল যুগের আবির্ভাবের পর ইংরেজিতে সাবলীলভাবে কথা বলতে পারদর্শী তরুণ ও শিক্ষিত লোকের সহজলভ্যতাকে কাজে লাগিয়ে ভারত আউটসোর্সিং, ক্রেতা সেবা ও কারিগরি সহায়তা দানের একটি গুরুত্বপূর্ণ অঞ্চলে পরিণত হয়েছে। ভারত সফটওয়্যার ও আর্থিক সেবার ক্ষেত্রে সারা বিশ্বে অতি-দক্ষ শ্রমিক সরবরাহ করে থাকে। এছাড়া উৎপাদন, ওষুধ শিল্প, জীবপ্রযুক্তি, ন্যানোপ্রযুক্তি, টেলিযোগাযোগ, জাহাজ নির্মাণ, বিমানভ্রমণ এবং পর্যটন শিল্পগুলিতেও ভবিষ্যতে জোরালো প্রবৃদ্ধির সম্ভাবনা আছে।  স্বাধীনতা লাভের পর ইতিহাসের অধিকাংশ সময় জুড়ে ভারত সমাজবাদী দৃষ্টিভঙ্গিতে অর্থনীতি চালানোর চেষ্টা করে। তখন অর্থনীতিতে বেসরকারী খাতের অংশগ্রহণ, বৈদেশিক বাণিজ্য এবং সরাসরি বৈদেশিক বিনিয়োগের উপর সরকারের কঠোর নিয়ন্ত্রণ ছিল। তবে ১৯৯০-এর দশকের শুরু থেকে ভারত ক্রমে উদারপন্থী অর্থনৈতিক সংস্কারের মাধ্যমে তার বাজারগুলি উন্মুত করতে শুরু করে। সরকারী শিল্পগুলির বেসরকারীকরণ বেশ ধীরে রাজনৈতিক বিতর্কের মধ্য দিয়ে এগিয়ে চলেছে।  দ্রুত বর্ধনশীল জনসংখ্যা ভারতের একটি প্রধান সমস্যা এবং এটি অর্থনৈতিক ও সামাজিক সমতা অর্জনের জন্য একটি বড় বাধা।  আরো দেখুন  বিমারু   পদটীকা    তথ্যসূত্র   গ্রন্থ             গবেষণাপত্র  John Williamson: The Rise of the Indian Economy, March 2006                                সরকারী প্রকাশনা              সংবাদ                            নিবন্ধ                     বহিঃসংযোগ    India and the Knowledge Economy - a World Bank Institute report.  Finance Ministry of India  Economy of India  Indian Stock Markets  India in Business- Official website for Investment and Trade in India  Taxation  Reserve Bank of India's database on the Indian economy  India Brand Equity Foundation  Ernst & Young 2006 report on doing Business in India  Department of Public Enterprises  Chindia: The next Decade Senior Business Week writer Pete Engardio, credited for having made the Chindia neologism famous, compares the rise of both China and India in this online video conference. (video)  India Economy Watch - search engine  CIA - The World Factbook -- India   Cheers! India is now a trillion dollar economy by Venkatesan Vembu, Daily News & Analysis  Gross Domestic Product Growth - India   Annual Inflation Rate - India   Software on Indian Taxes Taxation software for all Indian Tax Needs  Indian Economy News Live  বিষয়শ্রেণী:ভারতের অর্থনীতি বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
পঞ্চগড় সদর বাংলাদেশের পঞ্চগড় জেলার অন্তর্গত একটি উপজেলা।   অবস্থান ও আয়তন  এই উপজেলার উত্তর ও পূর্বে ভারতের পশ্চিমবঙ্গ, দক্ষিণে বোদা উপজেলা ও দেবীগঞ্জ উপজেলা, পশ্চিমে আটোয়ারী উপজেলা ও তেঁতুলিয়া উপজেলা ও ভারতের পশ্চিমবঙ্গ।   উপজেলা পরিষদ ও প্রশাসন  ক্রম নং.পদবীনাম০১উপজেলা চেয়ারম্যানশূণ্য পদ০৪উপজেলা নির্বাহী কর্মকর্তামোঃ জাকির হোসেন০২ভাইস চেয়ারম্যানশূণ্য পদ০৩মহিলা ভাইস চেয়ারম্যানশূণ্য পদ   প্রশাসনিক এলাকা  পঞ্চগড় সদর উপজেলায় ১টি পৌরসভা, ১০টি ইউনিয়ন, ১০৮টি মৌজা এবং ১৮৩টি গ্রাম রয়েছে। পৌরসভা  পঞ্চগড় পৌরসভা ইউনিয়ন  অমরখানা ইউনিয়ন, হাফিজাবাদ ইউনিয়ন, পঞ্চগড় সদর ইউনিয়ন, কামাত কাজলদিঘী ইউনিয়ন, চাকলাহাট ইউনিয়ন, সাতমেরা ইউনিয়ন, হাড়িভাসা ইউনিয়ন, ধাক্কামারা ইউনিয়ন, মাগুরা ইউনিয়ন, গরিনাবাড়ী ইউনিয়ন।   ইতিহাস    পঞ্চগড়ে ব্রিটিশ আমলে পাঁচটি বিশাল গড় অবস্থিত ছিল। 'গড়' হলো যে স্থানে লুকিয়ে সেখানকার বাঙ্গালিরা ব্রিটিশদের প্রতিহত করতো। গড় পাঁচটি এখনও রয়েছে। এই গড় গুলোর স্মরণে সেই জায়গার নাম হয় পঞ্চগড়।              পঞ্চগড় জেলা                       ৫টি গড়ের সমন্বয়ে গঠিত যথা--                  ১। রাজনগড় ২। দেবনগড় ৩। হোসেনগড়     ৪। মীরগড়  ৫। ভিতরগড়।               ১৯৮০ সালে ১ জানুয়ারি ঠাকুরগাঁও মহকুমার ৫টি থানা তেতুলিয়া, পঞ্চগড় সদর, আটোয়ারী, বোদা ও দেবীগঞ্জ নিয়ে পঞ্চগড় মহকুমা সৃষ্টি হয়। মহকুমার সদর দপ্তর পঞ্চগড় থানায় স্থাপিত হয়। প্রথম মহকুমা প্রশাসক ছিলেন সৈয়দ আব্দুর রশিদ (১৯৮০-১৯৮২)। ১৯৮৪ সালের ১ ফেব্রুয়ারি পঞ্চগড় মহকুমা জেলায় উন্নীত হয়।   জনসংখ্যার উপাত্ত  ২০১১ সালের আদমশুমারী অনুযায়ী পঞ্চগড় সদরের মোট জনসংখ্যা ২,২৯,২৩৭ জন।   কৃতি ব্যাক্তি    ফারিহা ইসলাম তৃষ্ণা - ক্রিকেটার।   শিক্ষা  উল্লেখযোগ্য শিক্ষা প্রতিষ্ঠানের মধ্যে রয়েছেঃ   মকবুলার রহমান সরকারি কলেজ,  পঞ্চগড় সরকারি মহিলা কলেজ,  পঞ্চগড় সরকারি বালিকা উচ্চ বিদ্যালয় ও  বিষ্ণু প্রসাদ সরকারি উচ্চ বিদ্যালয়।   অর্থনীতি   নদীসমূহ  পঞ্চগড় সদর উপজেলায় প্রায় ৬টি নদী রয়েছে। নদীগুলো হচ্ছে করতোয়া নদী, টাঙ্গন নদী, চাওয়াই নদী, চাউলি নদী, কুড়ুম নদী এবং তালমা নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৪০৫, ।   বিবিধ    আরও দেখুন  তথ্যসূত্র  বহিঃসংযোগ    বিষয়শ্রেণী:পঞ্চগড় জেলার উপজেলা বিষয়শ্রেণী:পঞ্চগড় সদর উপজেলা
'বধূ কোন আলো লাগলো চোখে একটি ভারতীয় বাংলা টেলিভিশন ধারাবাহিক ছিল যা স্টার জলসায় প্রচারিত হত। এটি প্রযোজনা করে শ্রী ভেঙ্কটেশ ফিল্মস এবং পেল ডেই। এই ধারাবাহিকে পায়েল দে ও সৌরভ চক্রবর্তী প্রধান ভূমিকা পালন করেন। সফলভাবে আড়াই বছর ধরে চলার পর, এটি তুমি আসবে বলে দ্বারা প্রতিস্থাপিত হয়। এটি অনেকগুলি পুরস্কার পায়।   কাহিনী সংক্ষেপ  এই সিরিয়ালটির নাম রবীন্দ্রনাথ ঠাকুরের নৃত্যনাট্য চিত্রাঙ্গদার একটি গান থেকে নেয়া। এটি আলো নামের একজন সুন্দর মেয়ে এবং তার সারা জীবনের বিভিন্ন উত্থান ও পতনের গল্প। প্রথম বিবাহ ব্য‌র্থ‌ হওয়ার কারণে আলো আত্মহত্যা করার চেষ্টা করেছিল, কিন্তু ভাগ্যের খেয়ালে তার জীবনে সৌরভ আসে। আলো সৌরভের অসুস্থ মেয়ে ইচ্ছেকে লালনপালন করার জন্য রাজি হয়। যদিও আলো এবং সৌরভ একে অপরের জন্য চিন্তা করলেও তারা আদর্শ বিবাহিত দম্পতি হিসাবে প্রতিনিধিত্ব করে না, কারণ তারা তাদের উভয়ের বিয়ের অতীত অভিজ্ঞতার জন্য আতঙ্কিত ।   বর্তমান অভিনেতা/অভিনেত্রী   আলো মৈত্র হিসেবে পায়েল দে সৌরভ মৈত্র হিসেবে সৌরভ চক্রবর্তী(অভিনেতা) দেবযানি মৈত্র/দেবী হিসাবে চান্দ্রেয়ী ঘোষ কৌশিক রায়, সৌগত মৈত্র হিসাবে সাগ্নিক মৈত্র হিসাবে সাগ্নিক চ্যাটার্জি ইন্দ্রানী/ইন্দু হিসাবে সোহিনী সান্য়া‌ল এলফিনা মুখার্জী, চন্দ্রাণী/ছুটকি হিসেবে ডিকে হিসেবে মনোজ ওঝা দেবীর মা হিসাবে অনন্য়া‌ চ্যাটার্জী অস্মি‌তা মুখার্জী, শর্মি হিসেবে তপন গাঙ্গুলী, সুরেন্দ্রনাথ মৈত্র হিসেবে সুশীলতা দে, মালোবিকা দত্ত/মিশু হিসেবে বনলতা/লতা হিসাবে অন্তরা রত্ন ঘোষাল, পিশমা হিসাবে শিবুজ/দেবর্ষ‌ি হিসাবে রিপম মজুমদার   সাবেক  অভিনেতা/অভিনেত্রী    উজ্জ‌য়নী সেন/রানি হিসাবে সায়নী ঘোষ  আদিনাথ সিদ্দান্ত হিসেবে কৌশিক চক্রবর্তী  অরিন্দম চ্যাটার্জী হিসেবে অংশুমান লাহিড়ি  মল্লিকা হিসেবে অর্পিতা মুখার্জী  এসকে হিসাবে দেবদূত ঘোষ  সুরেখা হিসেবে স্বাগতা মুখার্জী  মামাদাদু হিসেবে রজত গাঙ্গুলি  সোমনাথ/শমু হিসাবে বোধিসত্ত্ব মজুমদার  শকুন্তলা বড়ুয়া, ননীবালা হিসেবে  রাত্রি ঘটক, অংশুমানের ছোট বোন হিসাবে  রূপা হিসেবে কৌশানি রায়  রূপার স্বামী হিসাবে কৌশিক ভট্টাচার্য  অংশুমানের বস হিসেবে সৌগত বন্দ্যোপাধ্যায়  মানসী সিনহা আলোর মা হিসেবে  দেবাশিস চট্টোপাধ্যায়, আলোর পিতা হিসাবে  শুভজিত বকশি, অালো ভাইয়ের হিসেবে  একাভালি খান্না, রিঙ্কি হিসাবে  শম্ভূ হিসেবে জয়জিত ব্যানার্জী  ইন্দু এর স্বামী হিসাবে অনিমেশ ভাদুড়ি  উজ্জ‌য়নীর মা হিসাবে ইন্দ্রানী বসু  ইচ্ছে‌ মৈত্র হিসাবে মৌমি বসু  সুহানি শর্মা হিসাবে প্রীতি বিশ্বাস  বাসন্তী চ্যাটার্জি মিষ্টুর দিদা হিসাবে   পুরস্কার   বছর  পুরস্কার  বিভাগ  প্রাপক  ফলাফল ২০১৩ স্টার জলসা পরিবার অ্যাওয়ার্ডস সেরা ছোট সদস্য ইচ্ছেবিজয়ী সেরা ভাই সৌগত মৈত্রবিজয়ী সেরা শ্বশুর সুরেন্দ্র মৈত্রবিজয়ী আগামি দিনের স্টার সৌরভ মৈত্রবিজয়ী সেরা বৌমা আলো মৈত্রবিজয়ী  টেলি সম্মান অ্যাওয়ার্ডসসেরা জুটিআলো মৈত্র ও সৌরভ মৈত্রবিজয়ী   তথ্যসূত্র   বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:ভারতীয় টেলিভিশন নাটক বিষয়শ্রেণী:২০১৪-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০১২-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান
অ্যাডিসন রে ইস্টার্লিং (জন্ম: ৬ অক্টোবর ২০০০) হলেন একজন আমেরিকান সামাজিক মিডিয়া ব্যক্তিত্ব এবং নৃত্যশিল্পী যিনি টিকটকে অ্যাডিসন রে নামে পরিচিত। ২০২০ সালের ২২শে জুন পর্যন্ত যার টিকিটকে ২ বিলিয়নেরও বেশি লাইক এবং ৪৬ মিলিয়ন অনুসারী রয়েছে। এর মাধ্যমে তিনি প্ল্যাটফর্মটিতে দ্বিতীয়-অনুসৃত ব্যক্তি হিসেবে স্থান লাভ করেছেন।   পেশা  ইস্টার্লিং ৬ বছর বয়সে নাচ শুরু করে সারা দেশে প্রতিযোগিতামূলক নাচে অংশ নেন। তিনি জুলাই ২০১৯ তারিখে টিকটকে যোগদান করেন এবং সমসাময়িক গানে নাচের ভিডিও আপলোড দেওয়া শুরু করেন। ২০১৯ সালের ডিসেম্বরে টিকটকের সহযোগী গ্রুপ দ্য হাইপ হাউজ প্রতিষ্ঠিত হলে তিনি শুরু থেকেই এর সাথে ছিলেন। ২০২০ সালের জানুয়ারিতে, ইস্টার্লিং এবং তার পিতা-মাতা প্রতিভা সংস্থা ডাব্লুএমই-এর সাথে একটি চুক্তি স্বাক্ষর করেন এবং মার্চে অস্ট্রেলীয় র‌্যাপার দ্য কিড লরোয় তার নামে একটি গান লিখেন।   ব্যক্তিগত জীবন  ইস্টার্লিং লুইজিয়ানার লাফেয়েটে বড় হয়েছেন। তার বাবা মন্টি লোপেজ এবং মা শেরি ইস্টার্লিং-এরও নিজস্ব টিকটক অ্যাকাউন্ট রয়েছে। ২০২০ সালের জুন পর্যন্ত তার মা শেরির ৭.৭ মিলিয়ন এবং পিতা মন্টির ২.৫ মিলিয়ন অনুসারী ছিল। তার দুই ছোট ভাই রয়েছে যাদেও নাম এনজো এবং লুকাস। ২০১৯ সালের ডিসেম্বরে টিকটক ব্যবহার করার জন্য লস অ্যাঞ্জেলেসে স্থানান্তরিত হওয়ার পূর্বে, তিনি কিছুকাল লুইজিয়ানা স্টেট বিশ্ববিদ্যালয়ে ক্রীড়া সম্প্রচার বিষয়ে পড়ালেখা করেন। ইস্টার্লিং মূলত একজন ক্রীড়া সম্প্রচারক হওয়ার পরিকল্পনা করেছিলেন।   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:নারী ইউটিউবার বিষয়শ্রেণী:নারী টিকটকার বিষয়শ্রেণী:লুইজিয়ানার ইউটিউবার বিষয়শ্রেণী:মার্কিন নারী নৃত্যশিল্পী বিষয়শ্রেণী:২০০০-এ জন্ম বিষয়শ্রেণী:মার্কিন টিকটকার বিষয়শ্রেণী:২১শ শতাব্দীর মার্কিন নারী বিষয়শ্রেণী:ইংরেজ বংশোদ্ভূত মার্কিন ব্যক্তি
ফুলকপি ব্রাসিকেসি পরিবারভুক্ত ব্রাসিকা অলেরাসিয়া (Brassica oleracea) প্রজাতির সবজিগুলোর একটি। এটি একটি বার্ষিক ফসল যা বীজের মাধ্যমে বংশবিস্তার করে। সাধারণতঃ ফুলকপির পুষ্পাক্ষ অর্থাৎ সাদা অংশটুকুই খাওয়া হয় আর সাদা অংশের চারপাশে ঘিরে থাকা ডাঁট এবং পুরু, সবুজ পাতা দিয়ে স্যুপ রান্না করা হয় অথবা ফেলে দেওয়া হয়। ফুলকপি খুবই পুষ্টিকর একটি সবজি; এটি রান্না বা কাঁচা যে কোন প্রকারে খাওয়া যায়, আবার এটি দিয়ে আচারও তৈরি করা যায়।  পাতা দিয়ে ঘিরে থাকা সাদা অংশটুকু দেখতে ফুলের মতো বলেই ফুলকপির এমন নামকরণ।  এর বৈজ্ঞানিক নাম ব্রাসিকা অলিরাসিয়া (Brassica oleracea), যার মধ্যে বাঁধাকপি, ব্রকলি ইত্যাদিও পড়ে, অবশ্য এরা ভিন্ন  গোত্রভুক্ত।  ১৮২২ সালে ব্রিটিশরা ভারতে ফুলকপি চাষ প্রবর্তন করেছিল।   পুষ্টিগুণ  thumb|300px|ফুলকপির কমলা এবং বেগুনি হাইব্রিড thumb|250px|left|বেগুনী রঙের ফুলকপি ফুলকপিতে রয়েছে ভিটামিন ‘বি’, ‘সি’, ‘কে’, ক্যালসিয়াম, আয়রন, ম্যাগনেসিয়াম ও জিংক। একটি মাঝারি আকারের ফুলকপিতে রয়েছে শক্তি-২৫ কিলো ক্যালরি, কার্বোহাইড্রেট-৪.৯৭ গ্রাম , প্রোটিন-১.৯২ গ্রাম , ফ্যাট-০.২৮ , আঁশ-২ গ্রাম, ফোলেট-০.৫৭ মাইক্রোগ্রাম, নিয়াসিন-০.৫০ মাইক্রোগ্রাম, থায়ামিন-০.০৫ , প্যানথানিক এসিড-০.৬৬৭ মাইকোগ্রাম। ফুলকপি পুষ্টিসমৃদ্ধ সবজি।এর পাতার উপরিভাগে ক্যানসার নিরোধক উপাদান পেয়েছেন বলে বিজ্ঞানীরা জানিয়েছেন। বাল্টিমোর জনস হপকিন্স ইউনিভার্সিটি স্কুল অব মেডিসিনের গবেষকরা ফুলকপির পাতায় আইসো থায়োসায়ানেটস নামক রাসায়নিক পদার্থ পেয়েছেন। বিজ্ঞানীরা গবেষণায় দেখেছেন, মলাশয় ক্যানসারে আক্রান্ত হওয়ার ঝুঁকি অর্ধেক কমাতে হলে সপ্তাহে প্রায় দুই পাউন্ড ফুলকপি এবং এ জাতীয় শাকসবজি খেতে হবে। বিজ্ঞানীরা আরও জানিয়েছেন, ফুলকপির কচি পাতা সপ্তাহে এক আউন্সের কিছু বেশি খেলে তার দেহে ক্যানসারের ঝুঁকি অর্ধেক কমতে পারে। আরেক গবেষণায় দেখা গেছে, ফুলকপির কচি পাতা থেকে সংগৃহীত আইসো থায়োসায়ানেটস নির্যাস প্রয়োগে ওদের বুকের টিউমারের আকার ও সংখ্যা হ্রাস পেয়েছে, যা ক্যানসারে রূপ নেওয়ার আশঙ্কা ছিল।ফুলকপির পাতায় প্রচুর ভিটামিন ‘এ’ ক্যালসিয়াম, খাদ্যশক্তি ও আয়রন আছে। এতে ক্যালসিয়ামের পরিমাণ কালো কচু শাকের চেয়ে প্রায় দেড়গুণ, সবুজ কচু শাকের চেয়ে প্রায় ৩ গুণ, লাল শাকের চেয়ে দ্বিগুণ, কলমি শাকের চেয়ে ৬ গুণ, পুঁই ও পাট শাকের চেয়ে ৭ গুণ, পালং ও ডাঁটা শাকের চেয়ে ৮ গুণ, মুলা শাকের চেয়ে ২৫ গুণ ও গরুর দুধের চেয়ে ৫ গুণ বেশি আছে। ফুলকপির কচি পাতায় প্রায় সব খাদ্যের চেয়ে অনেক বেশি আয়রন আছে। যেমন-সবুজ কচু শাকের চেয়ে ৪ গুণ, ডাঁটা শাকের চেয়ে দেড় গুণ, কলমি শাকের চেয়ে ১০ গুণ, মুলা শাকের চেয়ে ১২ গুণ ও পালং শাকের ৫ গুণ বেশি আয়রন আছে। খাদ্যশক্তিও প্রায় সব শাকসবজির চেয়ে অনেক বেশি আছে। প্রচুর পরিমাণে ভিটামিন ‘এ’ আছে। খাদ্যোপযোগী প্রতি ১০০ গ্রাম ফুলকপির পাতায় ক্যালসিয়াম ৬২৬ মিলিগ্রাম ও আয়রন ৪০ মিলিগ্রাম থাকে। ফুলকপিতে আয়রনের পরিমাণ আলু, মুলা, মিষ্টিকুমড়া, বেগুন, টমেটো, চিচিঙ্গা ও ঝিঙের চেয়ে বেশি। তবে এই পুষ্টিমান ফুলকপির জাত ও উৎপাদন স্থানের ওপর নির্ভরশীল।   তথ্যসূত্র    পাদটীকা      বহিঃসংযোগ   PROTAbase on Brassica oleracea (cauliflower and broccoli)  Fractal dimensions of a green broccoli and a white cauliflower (Kim) (PDF)  Orange Cauliflower Development  Cabbages and Cauliflowers: How to Grow Them by James John Howard Gregory  বিষয়শ্রেণী:ভোজ্য উদ্ভিদ বিষয়শ্রেণী:এশিয়ায় উদ্ভূত ফসল বিষয়শ্রেণী:খাদ্য উদ্ভিদ জাত
জাহিরুল ইসলাম ছিলেন একজন ভারতীয় রাজনীতিবিদ। তিনি আসামের মানকাচার আসন থেকে আসাম বিধানসভার সদস্য নির্বাচিত হন। তিনি ১৯৬২ থেকে ১৯৭২ সাল পর্যন্ত স্বতন্ত্র হিসেবে পাঁচ মেয়াদে বিধায়ক ছিলেন,  ১৯৭৮ থেকে ১৯৮৩ সাল পর্যন্ত জনতা পার্টির সদস্য হিসেবে এবং ভারতীয় জাতীয় কংগ্রেসের সদস্য হিসেবে ১৯৮৩ থেকে ১৯৮৫ পর্যন্ত দুই মেয়াদে . তিনি ১৯৯১ থেকে ১৯৯৬ পর্যন্ত মেয়াদের জন্য পুনর্নির্বাচিত হন।   তথ্যসূত্র   বিষয়শ্রেণী:আসাম বিধানসভার সদস্য ১৯৯১-১৯৯৬ বিষয়শ্রেণী:আসাম বিধানসভার সদস্য ১৯৮৩-১৯৮৫ বিষয়শ্রেণী:আসাম বিধানসভার সদস্য ১৯৭৮-১৯৮৩ বিষয়শ্রেণী:আসাম বিধানসভার সদস্য ১৯৬৭-১৯৭২ বিষয়শ্রেণী:আসাম বিধানসভার সদস্য ১৯৬২-১৯৬৭ বিষয়শ্রেণী:জনতা পার্টির রাজনীতিবিদ বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:দক্ষিণ শালমারা-মানকাচর জেলার ব্যক্তি বিষয়শ্রেণী:আসামের স্বতন্ত্র রাজনীতিবিদ
ভ্যালারি সোলানাস (১৯৩৬-১৯৮৮) মার্কিন যুক্তরাষ্ট্রের একজন কট্টরপন্থী নারীবাদী ছিলেন। তিনি ষাটের দশকে সাড়া জাগানো বই 'স্কাম ইশতেহার' (১৯৬৭) লেখেন, ইংরেজিতে স্কাম অর্থ ছিলো 'সোসাইটি ফর কাটিং আপ মেন'; সোলানাস পুরুষশাসনমুক্ত পৃথিবীর স্বপ্ন দেখতেন। তিনি মোট তিনটি বই লিখেছিলেন, আরো দুইটি হলোঃ 'আপ ইয়োর এ্যাস' (১৯৬৫) এবং 'এ ইয়াং গার্লস প্রিমিয়ার অন হাউ টু এ্যাটেন্ড দ্যা লেইজার ক্লাস' (১৯৬৬), এগুলোও ছিলো পুরুষবিদ্বেষী। মার্কিন চলচ্চিত্রের ষাটের দশকের পরিচালক-প্রযোজক এ্যান্ডি ওয়ারহোলকে হত্যা প্রচেষ্টার জন্যও সোলানাস স্মরণীয় হয়ে আছেন, এ্যান্ডি ওয়ারহোল যদিও একজন সমকামী ছিলেন এবং সোলানাসকে তিনি কখনো যৌন হয়রানি করেননি।  সোলানাসের সৎ বাবা সোলানাসকে অল্পবয়সে যৌন হয়রানি করতেন। 'স্কাম ম্যানিফ্যাস্টো' বা 'পুরুষবিদ্বেষী ইশতেহার'-এ সোলানাস নারীদেরকে উদ্বুদ্ধ করেন এইভাবে যে, "সরকারকে উৎখাত করতে হবে, মুদ্রা ব্যবস্থা মুছে ফেলতে হবে এবং পুরুষাধিপত্যকে বিলুপ্ত করতে হবে।" সোলানাস নিজে ব্যক্তিগত জীবনে সমকামী ছিলেন এবং তিনি এও বলতেন যে পুরুষেরা নারীদের যোনি দেখে ঈর্ষা করে। তিনি এই 'যোনি-ঈর্ষার' ক্ষেত্রে মনোবিজ্ঞানী সিগমুন্ড ফ্রয়েড এর 'পেনিস এনভি' (শিশ্ন অসূয়া বা নারীদের পুংশিশ্নের প্রতি হিংসা) মতবাদের বিপরীতে সোলানাস 'পুশি এনভি' মতবাদ চালু করেন। তথ্যসূত্র  বিষয়শ্রেণী:১৯৩৬-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:মার্কিন নারীবাদী লেখক বিষয়শ্রেণী:লেসবিয়ান লেখিকা বিষয়শ্রেণী:কানাডীয় বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:স্পেনীয় বংশোদ্ভূত মার্কিন ব্যক্তি বিষয়শ্রেণী:নিউমোনিয়ায় মৃত্যু বিষয়শ্রেণী:সিজোফ্রেনিয়ায় আক্রান্ত ব্যক্তি বিষয়শ্রেণী:২০শ শতাব্দীর মার্কিন অপরাধী বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:মার্কিন অ-কল্পকাহিনী লেখক বিষয়শ্রেণী:মার্কিন পতিতা বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:লেসবিয়ান নারীবাদী বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২০:২৯, ২৯ ডিসেম্বর ২০২১ (ইউটিসি) সন্দীপন মন্ডল   – (অপসারণের প্রস্তাবনা দেখুনলগ দেখুন) () উল্লেখযোগ্য কোন চলচ্চিত্রে অভিনয় কিংবা পরিচালনা করেননি, নিভর্রযোগ্য তথ্যসূত্র বা তাৎপর্যপূর্ণ প্রচারণাও নেই। WP:শিল্পী এবং WP:GNG মানদণ্ড পূরণে ব্যর্থ। —শাকিল (আলাপ · অবদান) ০৮:৩৬, ২৪ ডিসেম্বর ২০২১ (ইউটিসি)  , প্রস্তাবনা অনুসারে। — ইয়াহিয়া (আলাপ • অবদান) - ১৫:০৬, ২৬ ডিসেম্বর ২০২১ (ইউটিসি)    ইংরেজি উইকিপিডিয়ায় ইতিমধ্যেই হয়েছে। -- ওহিদ (💬 | 📝) ১৫:১৫, ২৬ ডিসেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কোট চন্দনা  (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিলের অংশ হিসেবে কাজ করে থাকে এবং ১৯১ মিটার (৬২৯ ফুট) উচ্চতায় নিয়ে ৩২°৫৬'২৭এন৭১°৩০'১৩ই দ্রাঘিমাংশে অবস্থান করছে।Location of Kot Chandna -  Falling Rain Genomics  জিন্নাহ ব্যারেজ এবং কালবাঘের পার্শ্ববতী কোট চন্দনা সিন্ধু নদীর ডান তীরে অবস্থিত করছে শহরটি। একটি প্রাদেশিক সড়ক মিয়ানওয়ালী এবং খাইবার পাখতুনখোয়াকে সংযুক্ত করেছে। কোট চন্দনায় জীবনযাপন মূলত পাঞ্জাবি এবং পশতুন সংস্কৃতির সংমিশ্রণ পরিচালিত হয়ে থাকে। আফগান শরণার্থীদের জন্য একটি শিবির রয়েছে এবং কোট চন্দনার কাছে একটি জলবিদ্যুৎ কেন্দ্র রয়েছে।  তথ্যসূত্র  বিষয়শ্রেণী:মিয়ানওয়ালী জেলার ইউনিয়ন পরিষদ বিষয়শ্রেণী:মিয়ানওয়ালী জেলার জনবহুল স্থান